cyanic-selkie/wikianc huggingface dataset:
ఆల్డస్ హక్స్‌లీ
రచనలు
హక్స్‌లీ మొదటి నవల క్రోం ఎల్లో (Chrome-Yellow)-చివరిది "ది ఐలెండ్" (The Island). క్రోం ఎల్లో వ్రాసినప్పుడు ఆయన వయస్సు 27. ది ఐలెండ్-పరదేశీయుల పాలననుండి విముక్తిపొంది, స్వాతంత్ర్యాన్ని సంపాదించుకున్న ఒక ప్రాక్ ఎట్లా అభివృద్ధి చెందుతున్నదీ, దాన్ని చూసిన పాశ్చ్యాత్తులు, ఆ ఆదర్శ సమాజం నుండి నేర్చుకోవలసినవీ హక్స్‌లీ 65 ఏటలో వ్రాసిన ఈనవలలో చిత్రిత మైనాయి. ఆయన శక్తులు వార్ధ్యక్యంలో సన్నగిల్లలేదు. పరిశీలనాశక్తి, ఆశయాల విమర్శ, గంభీరమైన భావాలను, నిర్మొహమాటంగా, స్ఫుటంగా తేలికగా వితర్కించటం, సున్నితమైన హాస్యం, పైకి పెద్ద కబుర్లు చెప్పి, ప్రవర్తనలో నిజాయితీ కనబర్చని వ్యక్తులని వ్యంగ్యంగా హేళన చెయ్యటం, అసాధ్యమైన ఆదర్శాల గాలిబుడగకి కంత పెట్టడం-ఆత్మవికాసాన్ని పెంపొందించాలన్న తృష్ణ-ఈ రెండు నవలల్లోనూ మిగతా నవలలోకి మల్లే సమంగా కనబడతాయి. మిగత నవలలో పోకడలు క్రోం ఎల్లోలో దర్శన మిస్తాయి. దాంట్లో కొన్ని వాక్యాలు: మనం అనుభవించే ప్రతి దానికీ ఆదర్శంతో కూడుకున్న కారణాలు వెదకాలి. ఏదో కథ అల్లి, దాన్ని సత్యం తోను మంచితనంతోనూ ముడిపెట్టితే గాని సౌందర్యాన్ని ఆస్వాదించలేము. అరాజకమైన మహా గందరగోళంతో నిండిన జీవితంలో ఒక క్రమాన్ని వెదకి చూసిన ప్రక్రియనే "కళ"గా స్వీకరిస్తాయి.త్రాగుడు, సెక్సు, ప్రేమ-వీటిల్లో ఆనందం ఉన్నా, అనందాన్ని అనంతంతో ఐక్యం అనడంగా సిద్ధాంతీకరిస్తాము. శక్తి స్వరూపిణి-స్త్రీ ద్వారా పరమాత్మని తెలుసుకోవాలి.
1923లో హక్స్‌లీ రెండవ నవల ఏంటిక్ హె (Antic Hay) వెలువడింది.1928లో పాయింట్ కవుంటర్ పాయింట్ (Point Counter Point) వెలువడింది. 1932లో బ్రేవ్ న్యూ వరల్డ్ (Brave New World) అన్న నవలతో యూరోపియన్ సహితీరంగంలో హక్స్‌లీ ప్రముఖ రచయితగా ఖ్యాతి పొందాడు.1932 నాటికి అంతర్జాతీయ రచయితగా స్థిరపడిపోయాడు.ఏకొత్త గ్రంధం వెలువడినా, అందులో హక్స్‌లీ భావలను పేర్కొని ఖండించడమో, ఆమోదించడమో జరగవలసిందే.
హక్స్‌లీ నవలలన్నీ నిజానికి వ్యాసాలే. కొద్ది మార్పులు చేస్తే, నవల వ్యాస సంపుటంగా తయారవుతవుతుంది.
1932 తర్వాత హక్స్‌లీ పరమార్ధ చింతనలో పడి తత్త్వజ్ఞడు అయ్యాడు.విజ్ఞానశాస్త్రానికి అతీతమైన జీవిత రహస్యం ఒకటుందనీ, దాన్ని తెలుసుకోవడానికి భక్తి జ్ఞానయోగ వైరాగ్యం తప్ప మరో లేదనీ హేతువాదులు కూడా గ్రహించసాగారు. హక్స్‌లీ వేదాలు, గీత, బౌద్ద తత్త్వం శ్రద్ధగా చదవడమే కాకుండా అవి చెప్పిన వాటిని తన నిత్య జీవితంలో అనుకరించసాగాడు. ఆయనలో వచ్చిన ఈమార్పు 1932లో వచ్చిన నవలలోన్ను, వ్యాసాల్లోనూ కనబడుతుంది. అన్ని తత్త్వాల్లోను సారాంశాన్ని మహాపురుషుల నిర్వచనాలపై వ్యాక్యానంతో "పెర్నియల్ ఫిలాసఫీ" (Perennial Philosophy) అనే గ్రంథాన్ని వ్రాశాడు. 1939లో ఆయన వ్రాసిన "ఆఫ్టర్ మెని ఎ సమ్మర్" అను నవలలో ఆయన చెప్పిన పాఠం "అన్నింటికీ అహం శత్రువు" అన్నది.
హక్స్‌లీ ప్రాక పశ్చిమదేశాలు పర్యటిస్తూ 1926లో ఇండియాలో కొన్ని ముఖ్యపట్టణాలను సందర్శించి,తన అనుభవాలను "ద జెస్టింగ్ పైలేట్" (The Jesting Pilate) అనే యాత్ర గ్రంథంలో పొందుపరిచాడు. తాను సందర్శించిన స్థలాల వర్ణించడంలో కంటే మనుషుల్ని వారి నడవికలని వర్ణించడంలో ఈ రచన ప్రబలంగా ప్రకటితమవుతుంది. సెకెండ్ క్లాస్ పెట్టెలో లాహోర్ వెళుతుండగా ఒక బైరాగి తన పెట్టెలో ప్రయాణం చేస్తాడు. అతను గమనించిన వాటిని ఈవిధంగా వ్రాస్తాడు : ఆయన భక్తుడే కావొచ్చు, యోగే కావచ్చు. కాని ఆమురుకి దుస్తులు, ఆవాసనా భరించలేకపోయాను. ఆయనతో ఉన్న అనుచరులు కూడా వాసనొచ్చేశారు. అతి శుభ్రతని టాల్స్స్తాయి అధిక్షేపించాడు. అతిశుభ్రత ఒక తెగకి చిహ్నంట.డబ్బున్నవాళ్లకే అంత శుభ్రంగా ఉండటం సాధ్యంట. కాయకష్టం చేసి పొట్ట పోసుకునేవాడు వాసనెయ్యడం తప్పదు. పని ప్రార్థనతో సమం. పనంటె వాసన, కాబట్టి వాసన ప్రార్థనతో సమం." తాజమహల్ అతి ఖరీదైన కట్టడం అందుకే ఆతనికి నచ్చలేదట.
హక్స్‌లీ భారత సంస్కృతి పట్ల చాల ఆసక్తి చూపారు. ఎన్నో పరిశోధనలు జరిపారు. కాని, ఆయనకి "హాలివుడ్ యోగి" అనే బిరుదు సంపాందించిపెట్టిన ఈపరిశోధనలు ఆయన కీర్తికి ముఖ్యకారణాలుగా పరిగణింపబడవు.
మొత్తానికి 12 నవలల్లు, రెండు జీవిత చరిత్రలు, 5 కథల సంపుటాలు, మూడు యాత్రా గ్రంథాలు, గేయ సంపుటాలు కాకుండా హక్స్‌లీ 15 పైగా వ్యాససంపుటాలు ప్రచురించాడు. హక్స్‌లీ వ్రాసినన్ని వ్యాసాలు మరేరచియితా వ్రాసాడనుకోవచ్చును. మానవుడు ఆలోచింపదగ్గ ప్రతి విషయం గురుంచీ వ్రాశాడు- మతం, రాజకీయాలు, విద్య, న్యాయశాస్త్రం, సాహిత్యం, చిత్ర లేఖనం, సంగీతం, శిల్పం, జీవశాస్త్రం, ఖగోళశాస్త్రం, పట్టణ నిర్మాణం, వైద్యం, నీతిశాస్త్రం, ప్రభుత్వ నిర్వహణ, దుస్తులు, తిండి, సినిమాలు, నాటకాలు, నృత్యాలు, మానవుడి ఆచారాలు, చరిత్ర, మానసికశాస్త్రం, బూతు, దయ్యాలు, గోళ్ళుగిల్లుకోవడం, పిల్లలు, ఎలికలు, కామసూత్రాలు ఇలా పేజీలెన్నయినా నింపుకోవచ్చును.
హక్స్‌లీ సాహిత్యం గురించి వ్రాసిన వ్యాసాలలో విషాదము-సంపూర్ణ సత్యము అన్నది గొప్ప వ్యాసము. గ్రీకు పౌరాణిక గాథ-హోమర్ వ్రాసిన "ఓడిస్సి" (Odessey) లో ఒక సన్నివేశాన్ని వర్ణిస్తాడు హక్స్‌లీ. సిల్లా అనే రక్కసుడు ఒడిసియస్ అనుచరులలో 6గుర్ని చంపుతాడు.మిగిలినవారు వెనక్కి మరలుతారు. చనిపోయిన అనుచరులను తల్చుకొని వారెల్లా శోకించారో వర్ణిస్తాడు హోమర్. ఆకలి దప్పికలు తీర్చుకొన్నాక చనిపోయిన మిత్రులను గూర్చి దుఃఖించి మధ్యలోనే అలానే నిద్రపోతాడు. దానిపై హక్స్‌లీ వ్యాఖ్యానం "ఎంత దుఃఖం వచ్చినా మనిషి తినాలి, త్రాగాలి అని హోమర్ కి తెలుసు! కడుపు నిండాక-దుఃఖించడానికి మానవుడు సిద్ధం. పరిపూర్ణతం తెలిసిన మహారచయిత హోమర్. హక్స్‌లీ లారెన్స్ గురుంచి వ్రాసింది మరిక గొప్ప వ్యాసం. లారెన్స్ రచలనని బూతు పురాణం క్రింద జమకట్టి, వాటిని నిషేధించి అతన్ని దుయ్యబెట్టిన మొదటి రోజుల్లో లారెన్స్ ప్రతిభని కనుక్కొని, అతని రచనలలో విశిష్టతని పదిమందికీ తెలియజేసీ, ఉత్తమ సాహిత్య విలువల ప్రతిపాదనకి పూనుకొన్న వ్యక్తులలో ప్రథముడు హక్స్‌లీ.
హక్స్‌లీ మాటల్లో
1940 తరువాత సాగిన హక్స్‌లీ రచనలు ఎక్కువగా తత్త్వ పరిశీలనతో ఇంతకు మునుపు కన్నా ఎక్కువగా ఉంటాయి.మానవాభ్యుదయానికి కృషిచేసిన హక్స్‌లీ చివరివరకూ నిండు మానవుడిగా వర్దిల్లాడు.
మన్నం మాలకొండయ్య
మన్నం మాలకొండయ్య (జ.1959)  ఐపీఎస్ అధికారి,  ఆంధ్రప్రదేశ్ రాష్ట్ర మాజీ డీజీపీ.
ప్రాథమిక జీవితం
మన్నం మాలకొండయ్య ఉమ్మడి ఆంధ్రప్రదేశ్ రాష్ట్రంలో పూర్వ నెల్లూరు జిల్లా (ప్రస్తుతం ప్రకాశం జిల్లా) లోని కందుకూరు తాలూకా నలదలపూరు గ్రామంలో సాధారణ మధ్యతరగతి కుటుంబానికి చెందిన మన్నం శ్రీరాములు, రుక్మిణమ్మ దంపతులకు ప్రథమ సంతానంగా జన్మించాడు. అతను ప్రాథమిక విద్యను నలదలపూరు గ్రామంలో పూర్తి చేసి ఇంటర్మీడియట్ ను గుంటూరు పట్టణంలో ఉన్న జేకేసి కళాశాలలో, బాపట్ల వ్యవసాయ కళాశాలలో అగ్రికల్చర్ బీఎస్సీ పూర్తి చేశాడు. అనంతరం పబ్లిక్ అడ్మినిస్ట్రేషన్ లో ఏం. ఏ, న్యాయ శాస్త్రంలో ఎల్.ఎల్.బి, నేరపరిశోధన లో పి.హెచ్.డి పూర్తి చేశాడు.
వృత్తి జీవితం
ఉన్నత విద్య పూర్తి చేసిన అనంతరం అతను కార్పొరేషన్ బ్యాంక్ లో   వ్యవసాయ అధికారిగా వరంగల్ జిల్లా లో 1984 వరకు పనిచేశాడు. 1985 లో సివిల్స్ తొలి ప్రయత్నం లోనే సాధించి ఐపీఎస్ సాధించి ములుగు ఏ ఎస్పీగా పోస్టింగ్ రావడం తో అక్కడ భాద్యతలు స్వీకరించాడు. ములుగు ఏఎస్పీ గా మావోయిస్టుల కార్యక్రమాలు తగ్గించడంలో కీలక పాత్ర పోషించాడు. ఆ తరువాత వరంగల్ అదనపు ఎస్పీగా, కాకినాడ బెటాలియన్ కామెండెంట్ గా, ఆదిలాబాద్ అదనపు ఎస్పీగా, ఎస్పీగా, మెదక్ జిల్లా ఎస్పీగా ఇసుక అక్రమ రవాణా,  మావోయిస్టుల కార్యక్రమాలు తగ్గుముఖం పట్టడంలో కీలకంగా పనిచేశాడు. గుంటూరు జిల్లా ఎస్పీగా 1994, 1995, 1996లలో జరిగిన ఉమ్మడి ఆంధ్రప్రదేశ్ రాష్ట్ర అసెంబ్లీ, సహకార, పార్లిమెంట్ ఎన్నికల సమయంలో శాంతి భద్రతలకు విఘాతం కలగకుండా సమర్థవంతంగా పనిచేశాడు.
అతను కేంద్ర ప్రభుత్వానికి డెప్యూటషన్ మీద విశాఖపట్నం పోర్టు విజిలెన్స్ అధికారికగా భాద్యతలు నిర్వహించిన తరువాత 2001లో గుంటూరు రేంజ్ డి.ఐ. జి గా భాద్యతలు చేపట్టి రేంజ్ పరిధిలో మావోయిస్టుల కార్యకలాపాలు తగ్గుముఖం పట్టించాడు. ఆ తరువాత ఏలూరు రేంజ్ డి.ఐ. జి గా, ఏ.పి ట్రాన్సకో విజిలెన్స్ అధికారిగా, హైదరాబాద్ పేట్ల బూరుజు లోని పోలీసు రవాణా విజిలెన్స్ అధికారిగా, స్టేట్ పోలీస్ హౌసింగ్ కార్పొరేషన్ చైర్మన్ అండ్ యం.డి గా, పోలీసు నియామక బోర్డు ఛైర్మన్ గా పనిచేసాడు. పోలీసు శిక్షణ సంస్థ అధికారిగా సమర్థవంతంగా పనిచేసిన వీరు 2014లో రాష్ట్ర విభిజన తరువాత ఆంధ్రప్రదేశ్ రాష్ట్రానికి కేటాయించబడటంతో అవినీతి నిరోధక శాఖ డైరెక్టర్ గా, ఆంధ్రప్రదేశ్ రాష్ట్ర రోడ్డు రవాణా సంస్థ ఛైర్మన్ అండ్ యం.డి గా పనిచేసాడు. అనంతరం అతను 2017 -2018 వరకు నూతన ఆంధ్రప్రదేశ్ రాష్ట్ర మూడో డీజీపీ గా పనిచేశాడు. 2018 లో డీజీపీగా పదవి విరమణ పొందాడు. 33 సంవత్సరాలు ఐపీఎస్ అధికారిగా పనిచేసిన మాలకొండయ్య చివరి వరకు తన కార్యనిర్వహణ లో ఎటువంటి పక్షపాతం చూపకుండా నిజాయితీగా వ్యవహరించారు.
వ్యక్తిగత జీవితం
మాలకొండయ్య గారి సతీమణి ప్రముఖ ఐ. ఏ.ఎస్ అధికారిణి పూనం మాలకొండయ్య గారు, వీరికి ఇద్దరు సంతానం.
మూలాలు
వర్గం:ఐ.పి.ఎస్.ఆఫీసర్లు వర్గం:ప్రకాశం జిల్లా వ్యక్తులు వర్గం:తెలుగువారిలో పోలీసులు
జోగినపల్లి సంతోష్ కుమార్
జోగినపల్లి సంతోష్ కుమార్ తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర సమితి పార్టీ నుండి 2018, మార్చి 23న రాజ్యసభకు ఎన్నికయ్యాడు. ఆయన టీ న్యూస్ ఛానల్, నమస్తే తెలంగాణ దినపత్రికకు ఎండీగా ఉన్నాడు. సంతోష్ కుమార్ ప్రస్తుతం తెలంగాణ రాష్ట్ర సమితి రాష్ట్ర కార్యదర్శిగా ఉన్నాడు.
జననం
జోగినపల్లి సంతోష్ కుమార్ 1976, డిసెంబరు 7న రాజన్న సిరిసిల్ల జిల్లా, బోయినపల్లి మండలం, కొదురుపాక గ్రామంలో జోగినపల్లి రవీందర్ రావు, శశికళ దంపతులకు జన్మించాడు. ఆయన పదవ తరగతి వరకు కొదురుపాకలో పూర్తి చేసి, ఉన్నత చదువులకు హైదరాబాదు వచ్చాడు. సంతోష్ కుమార్ పుణెలోని యూనివర్సిటీ అఫ్ పూణే నుండే ఎంబీఏ పూర్తి చేశాడు.
రాజకీయ ప్రస్థానం
జోగినపల్లి సంతోష్ కుమార్ 2001లో తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చాడు. తెలంగాణ ఉద్యమ సమయంలో ఆయన కల్వకుంట్ల చంద్రశేఖర్ రావుకు పీఏగా పనిచేశాడు. సంతోష్ కుమార్ 2018లో రాజ్యసభకు జరిగిన ఎన్నికల్లో టిఆర్ఎస్ పార్టీ నుండి రాజ్యసభ సభ్యుడిగా ఎన్నికయ్యాడు. 2019 జూన్ నెలలో జరిగిన పార్టీ పార్లమెంటరీ సమావేశంలో రాజ్యసభలో టిఆర్‌ఎస్ విప్‌గా సంతోష్ కుమార్‌ నియమితులయ్యాడు.
గ్రీన్ ఇండియా ఛాలెంజ్
దేశంలో వాతావరణ కాలుష్యాన్ని తగ్గించడానికి ప్రతిఒక్కరు బాధ్యతగా మొక్కలు నాటి వాటిని సంరక్షించాలి అనే ముఖ్య ఉద్దేశంతో 2018, జూలై 17న జోగినపల్లి సంతోష్ కుమార్ 'గ్రీన్ ఇండియా ఛాలెంజ్' అనే కార్యక్రమాన్ని ప్రారంభించాడు. “గ్రీన్ ఇండియా ఛాలెంజ్”లో భాగంగా సంతోష్ కుమార్ మేడ్చల్ జిల్లాలోని 2,042 ఎకరాల్లోని కీసర రిజర్వ్ ఫారెస్ట్ ను దత్తత తీసుకున్నాడు. ఆయన చేప్పట్టిన ఈ కార్యక్రమానికి దేశ, విదేశాల్లో మంచి స్పందన వచ్చింది. రాజకీయ నాయకులు, సినీతారలు, వ్యాపారవేత్తలు స్వచ్ఛందంగా ఈ కార్యక్రమంలో పాల్గొంటున్నారు.
గ్రీన్ ఇండియా ఛాలెంజ్‏లో భాగంగా జోగినిపల్లి సంతోష్ కుమార్ రాష్ట్రంలోని అడవులు, ప్రకృతి అందాల చిత్రాలతో "వృక్ష వేదం" పుస్తకాన్ని రూపొందించారుడు. ఈ పుస్తకాన్ని తెలంగాణ ముఖ్యమంత్రి కేసీఆర్ ఆవిష్కరించాడు. ఈ పుస్తకంలో వేదాల్లో అడవులు, చెట్లకు సంబంధించిన ప్రస్తావనలను తెలుగు, ఆంగ్లం, హిందీ భాషల్లో ప్రచురించాడు.
మూలాలు
వర్గం:1976 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ రాజకీయ నాయకులు వర్గం:రాజన్న సిరిసిల్ల జిల్లా రాజకీయ నాయకులు
తమ్మారెడ్డి భరద్వాజ
తమ్మారెడ్డి భరద్వాజ తెలుగు సినిమా నిర్మాత, దర్శకులు. ఆయన దర్శకుడు తమ్మారెడ్డి గోపాలకృష్ణమూర్తి కుమారుడు.
మూలాలు
వర్గం:తెలుగు సినిమా నిర్మాతలు వర్గం:తెలుగు సినిమా దర్శకులు వర్గం:1948 జననాలు వర్గం:జీవిస్తున్న ప్రజలు వర్గం:నంది ఉత్తమ దర్శకులు
యాదవ రెడ్డి
వంటేరు యాదవ రెడ్డి, తెలంగాణ రాష్ట్రానికి చెందిన రాజకీయ నాయకుడు. ఆయన 2021లో జరిగిన తెలంగాణ శాసనమండలి స్థానిక సంస్థల కోటా ఎమ్మెల్సీ ఎన్నికల్లో ఉమ్మడి మెదక్ జిల్లా ‘స్థానిక సంస్థల’ కోటా టిఆర్ఎస్ అభ్యర్థిగా పోటీ చేసి ఎమ్మెల్సీగా గెలిచాడు.
జననం, విద్యాభాస్యం
వంటేరు యాదవ రెడ్డి తెలంగాణ రాష్ట్రం, సిద్దిపేట జిల్లా, గజ్వేల్ లో జన్మించాడు. అతను ఉస్మానియా మెడికల్ కాలేజీలో వైద్య విద్యను పూర్తి చేసి గజ్వేల్ పట్టణంలో ఆసుపత్రిని ఏర్పాటు చేసి వైద్యుడిగా విస్తృత సేవలందించాడు.
రాజకీయ జీవితం
వంటేరు యాదవ రెడ్డి కాంగ్రెస్ పార్టీ ద్వారా 1985 సంవత్సరంలో క్రీయాశీలక రాజకీయాల్లోకి అడుగుపెట్టాడు.అతని సొంత గ్రామం క్యాసారం ఇప్పటి గజ్వేల్ ప్రజ్ఞాపూర్ మునిసిపాలిటి లో రెండవ వార్డు నుంచి 1987-88 సంలో 5సం లు సర్పంచ్ గా తన సేవలందించాడు  కాంగ్రెస్ పార్టీలో వివిధ హోదాల్లో పని చేసి 2006 సంవత్సరం నుండి 2009 వరకు గజ్వేల్ వ్మాయవసాయ మార్కెట్ కమిటీ ఛైర్మన్‌గా పని చేశాడు. అతను 2014 ఎన్నికలకు ముందు కాంగ్రెస్ పార్టీని వీడి కేసీఆర్ పిలుపు మేరకు తెలంగాణ వాదిగా అతని సమక్షంలో టీఆర్ఎస్ పార్టీలో చేరాడు.
యాదవ రెడ్డి తెరాసలో చేరి 2014, 2018 ఎన్నికల్లో కేసీఆర్ గెలుపుకు కృషి చేశాడు. తెలంగాణ శాసనమండలికి 2021లో జరిగే స్థానిక సంస్థల ఎమ్మెల్సీ ఎన్నికల్లో ఉమ్మడి మెదక్ జిల్లా స్థానిక సంస్థల స్థానానికి టీఆర్‌ఎస్‌ ఎమ్మెల్సీ అభ్యర్థిగా అతని పేరును టిఆర్ఎస్ అధిష్టానం 21 నవంబర్ 2021న ఖరారు చేసింది. వంటేరు యాదవ రెడ్డి టీఆర్‌ఎస్‌ ఎమ్మెల్సీ అభ్యర్థిగా నవంబరు 23న నామినేషన్‌ పత్రాలు దాఖలు చేశాడు. అతను 2021 డిసెంబరు 10న తెలంగాణ శాసనమండలి కి జరిగిన ఎన్నికల్లో మెదక్ జిల్లా స్థానిక సంస్థల నియోజకవర్గం ఎమ్మెల్సీగా ఎన్నికయ్యాడు. అతను 27 జనవరి 2022న ఎమ్మెల్సీగా ప్రమాణ స్వీకారం చేశాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ వ్యక్తులు వర్గం:తెలంగాణ శాసనమండలి సభ్యులు
దిశ చట్టం
మహిళలు, బాలికలపై అత్యాచారం కేసుల్లో నేరస్థులకు మరణశిక్ష లాంటి కఠిన శిక్షలు పడేలా ఆంధ్రప్రదేశ్ దిశ చట్టం ప్రవేశపెట్టినది. ఈ బిల్లులకు ఆంధ్రప్రదేశ్ శాసన సభ ఆమోదం తెలిపింది.
నేపథ్యం
మహిళలపై జరుగుతున్న అత్యాచారాలను, లైంగిక దాడులను అరికట్టేందుకు ఆంధ్రప్రదేశ్ ప్రభుత్వం దిశ చట్టం అనే పేరుతో ఒక కొత్త చట్టాన్ని రూపొందించింది. ఈ బిల్లును హోంమంత్రి సుచరిత 2019, డిసెంబరు 13న అసెంబ్లీలో ప్రవేశపెట్టారు. ఈ దిశ చట్టాన్ని శాసన సభ ఏకగ్రీవంగా ఆమోదించింది. ఈ చట్టం ద్వారా మహిళలపై అత్యాచార, లైంగిక వేధింపుల కేసుల్లో 14 రోజుల్లోనే విచారణ పూర్తిచేసే విధంగా ఆంధ్రప్రదేశ్ ప్రభుత్వం ఈ చట్టాన్ని రూపొందించింది. ఈ చట్టం ప్రకారం 21 రోజుల్లో రేప్‌ కేసుపై జడ్జిమెంట్‌ రానుంది.
మూలాలు
వర్గం:చట్టాలు
నేతకాని వెంకటేష్
బోర్లకుంట వెంకటేష్ నేతకాని తెలంగాణ రాష్ట్రానికి చెందిన రాజకీయ నాయకుడు మరియు పెద్దపల్లి జిల్లా పార్లమెంట్ సభ్యుడు.
రాజకీయ విశేషాలు
2019 లో జరిగిన 17 వ లోక్ సభ ఎన్నికల్లో పెద్దపల్లి లోక్‌సభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి చంద్రశేఖర్ పై 95,180 ఓట్ల అధిక్యంతో గెలుపొందాడు. ఈయన రాజకీయాలలో చేరకముందు ఎక్సైజ్ విభాగంలో డిప్యూటీ డైరెక్టర్ గా విధులు నిర్వహించేవాడు. ఈయన 1994, 1999, 2009 ల లో మూడు సార్లు బోథన్   నియోజకవర్గ శాసనసభ్యునిగా గెలుపొందాడు. ఉమ్మడి రాష్ట్రంలో మంత్రిగా బాధ్యతలు నిర్వర్తించాడు.
మూలాలు
వర్గం:జీవిస్తున్న ప్రజలు వర్గం:1964 జననాలు వర్గం:తెలంగాణ రాష్ట్ర సమితి రాజకీయ నాయకులు వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2009) వర్గం:17వ లోక్‌సభ సభ్యులు వర్గం:తెలంగాణ నుండి ఎన్నికైన లోక్‌సభ సభ్యులు
చింతపట్ల వెంకటాచారి
[[దస్త్రం:Dr. Chintapatla Venkata Chary .jpg|thumb|Founder President
Telugu Book of Records & Multiple World Records Holder
Name: Chintapatla Venkata Chary
Parents : Late Satya Chary (1912 - 1983)( Father)
Smt. Laxmin Narsamma ( Mother)
Date of Birth: 14th October 1967
Marriage Date: 27th November 1996
Spouse :Smt Rajani ( 1st December 1976)
Education : Diploma In Mechanical, Diploma in Photography, *
Diploma in Creative arts & Wood Crafts
Children : Ch.Sai Shreya ( 21st November 1998)
Ch. Kushi ( 15th December 2001)
Profession: Creative Artist, Interior Designer
Innovation: Invented Line Script Art ( Similar Bar Code Language )
Prepared Books in Bar Code Language:
1. Ramayana ( English)
2. Mahabharata ( Hindi)
3. Dr. BR.Ambedkar & Brahmam Gari Kalagnam ( Telugu)
4. Japathi Saheb ( Punjabi )
6. Sri Vinayaka Mahatyam ( kannada) 7.Proverbs ( Hurdu) Kumara Swamy
History ( Tamil).
Founder President :
Telugu Book of Records
The Book of Telangana Records
Sri Daru Shilpi sathaiah Chary Memorial Foundation
Sri Virat Vishwakarma Arts & Crafts Council
Sing - A- Along Cultural Org.
Sing on Tracks Org Hyd.
Rainbow Friendly Association - Hyd
Honorary Advisory Board Member & Panel Board Member :
World Amazing Records
Record Holders Republic Uk
Address: # 12-14-393/1/A. Kushi Villa, Vinobhanagar Colony, Lalapet, Secunderbad, telangana State - 500017
Email: venkatachary7667@gmail.com
Official Email: telugubookofrecords@gmail.com
Contact No: 9247841092
]]
రహస్యలిపి, లైన్ ఆర్ట్ LINE SCRIPT ART wiki
డాక్టర్ చింతపట్ల వెంకటాచారి, తండ్రి చింతపట్ల సత్తయ్యా చారి (దారు శిల్పి కళాకారుడు), తల్లి పేరు లక్ష్మి నర్సమ్మ ( పుట్టిన తేది : 14-10-1967) పుట్టిన ఊరు మొగ్డుంపల్లి గ్రామం, భువనగిరి, తాలుక, నల్గొండ జిల్లా, తెలంగాణా రాష్ట్రం. రహస్య లిపి - లైన్ స్క్రిప్ట్ ఆర్ట్ సృష్టి కర్త. కంప్యూటర్ బార్ కోడ్ పోలికగా ఉండే 'లైన్ స్క్రిప్ట్ ఆర్ట్&లో ' నిలువు గీతాలుగా కనిపిస్తాయి. ఈ లిపిని 1987లో కనుకొనడం జరిగింది.
వెంకటాచారికి వచ్చిన ఆలోచన ఒక అక్షరాన్ని సాగదీసి ఏటవాలుగా రాస్తే ఎలా కిన్పిస్తుంది అన్న ఆలోచన ఈ రహస్య లిపి - లైన్ స్క్రిప్ట్ ఆర్ట్ సృష్టికి దోహదపడింది. సాగదీసి రాసిన అక్షరాలను ఎలా చదవాలి అనే ఆలోచనకు సాగదీసి రాసిన అక్షారాలను ఏటవాలుగా ఒక కోణంలో పెట్టినట్టైతే ఆ అక్షరాలూ దగ్గరుకు వచ్చి చిన్నవిగా కనిపిస్తాయి అప్పుడే మనం చదువుకునే విదంగా ఉంటాయి. ఇందులో రహస్యంగా దాగి ఉన్న అక్షరాలు కనిపించవు ఎప్పుడైతే ఆ గీతాలను ఏటవాలుగా 45 నుండి 75 డిగ్రీల కోణంలో ఒక కన్ను మూసుకొని చేసినట్టైతే అందులో ఉన్న అక్షరాలూ అచ్చు అక్షరాల మాదిరిగా కనిపించి చదువుకునే క్రమంలో లిపిగా కనిపిస్తాయి.
ఈ లిపి ద్వారా డా: చింతపట్ల వెంకటాచారికి యునైటెడ్ తియోలాజికల్ రిసెర్చ్ యూనివర్సిటీ ద్వారా గౌరవ డాక్టరేట్ పొందినారు.
లిపి ఉపయోగాలు
ఈ క్రమంలో ఉండే ఈ లిపిని ఎన్నో విదాలుగా వాడుకోవచ్చు. ఫన్ని గ్రీటింగ్స్ గా, రహస్య లేఖలు రాసుకోవచ్చు. సైన్సు ఫర్ములాస్ దాచిపెట్టుకోవచ్చు. గుప్తంగా ఉండవలసిన అక్షర నిధిని ఈ (రహస్య లిపి - లైన్ స్క్రిప్ట్ ఆర్ట్ ద్వారా దాచుకోవచ్చు. ఈ రహస్య లిపి - లైన్ స్క్రిప్ట్ ఆర్ట్ ఉపయోగించి రోడ్స్ పైన కాషన్ కోడ్స్ గా ఉపయోగిస్తున్నారు. అలాగే క్రికెట్ స్టేడియంలో కుడా ఈ లిపిని వాడడం జరుగుతుంది.
తెలుగు బుక్ ఆఫ్ రికార్డ్స్ ( తెలుగు వారి ఘనతల పుస్తకం) TELUGU BOOK OF RECORDS wiki
గిన్నిస్ బుక్ ఆఫ్ రికార్డ్స్, లిమ్కా బుక్ ఆఫ్ రికార్డ్స్ తరహాలో తెలుగు వారికి కూడా ఒక రికార్డు ( ఘనతల పుస్తకం ) బుక్ ఉండాలన్న ఉద్దేశంతో డా. చింతపట్ల వెంకటాచారి ఆలోచన మేరకు,4 వ తెలుగు ప్రపంచ మహా సభలను పురస్కరించుకొని తేది 24 -12-2012 రోజున మండలి బుద్ధప్రసాద్ గారి చేతులమీదుగా లోగో ఆవిష్కరణ హైదరాబాద్ లో, 30 -12- 2012 రోజున తుమ్మిడి చారిటబుల్ సంస్థ పక్షాన విశాకపట్టణంలో తెలుగు బుక్ ఆఫ్ రికార్డ్స్ వెబ్ సైట్ ఆవిష్కరణ చేయడం జరిగింది
తెలుగు బుక్ అఫ్ రికార్డ్స్ గౌరవ సలహాదారులుగా తెలుగు అధికార భాష సంఘం అధ్యక్షులు, ప్రస్తుత సహాయ స్పీకర్ మండలి బుద్ధప్రసాద్ గారు, బృందావన పార్ధసారథి - (మార్షియాస్ తెలుగు గురుకుల పాఠశాల వ్యవస్థాపకులు), ప్రముఖ కుటుంబ సలహాల వైద్యులు, డాక్టర్ సమరం, అన్నవరం రామ స్వామి ( ప్రముఖ సంగీత విద్వాంసులు), జె. డి. లక్ష్మి నారాయణ గారు, ఐ ఏ ఎస్. శ్రీ ఘంటసాల రత్న కుమార్ ( ప్రముఖ గాయకుడు) డా : సాయి శ్రీ గారు ( ప్రముఖ మానసిక నిపుణులు) ఉన్నారు.
తెలుగు బుక్ ఆఫ్ రికార్డ్స్ గురించి వివరాలు తెలుసుకోవాలంటే : TELUGU BOOK OF RECORDS లేదా ఈ మెయిల్ ద్వార తెలుసుకోవచ్చు : telugubookofrecords@gmail.com
మూలాలు
వర్గం:ప్రపంచ రికార్డులు వర్గం:1967 జననాలు వర్గం:భారతీయ చిత్రకారులు వర్గం:గిన్నిస్ బుక్‌లో స్థానం పొందిన భారతీయులు వర్గం:నల్గొండ జిల్లా వ్యక్తులు
ఆల్ఫా వరల్డ్ సిటీ
ప్రపంచ ఆర్థిక వ్యవస్థలో ఒక ముఖ్యపాత్ర పోషించే స్థాయికెదిగిన నగరాలను, ''విశ్వ నగరం” లేదా “ఆల్ఫా సిటీ” అంటారు. ఇది భౌగోళిక శాస్త్రం లోని నగర అధ్యయనముల అనుసారం చేసిన వర్గీకరణము. ఈ విధంగా వర్గీకరించడం ద్వారా ఏ యే నగరాలు, ప్రాంతాల ఆర్ధిక, వ్యాపార వ్యవస్థలు ప్రపంచీకరణకు ఏ యే స్థాయిలో దోహదపడుతున్నాయో తెలుసుకోవడానికి వీలవుతుంది.''
ఈ వర్గీకరణలో అత్యున్నత స్థాయి నగరాలను 'విశ్వ నగరం” లేదా “ఆల్ఫా సిటీ” అంటారు. విశ్వనగరానికి మిగతా ప్రపంచంతో పెనవేసుకున్న అనుబంధాలు, లంకెల వల్ల నేరుగా ప్రవంచ వ్యవహారాలను ప్రభావితం చేయ గలుగుతుంది. మహా నగరం అనే వాడుకకి ప్రత్యామ్నాయంగా విశ్వ నగరం అనే వాడుకను 1991 లో సస్కియా సస్సెన్ అనే ఆవిడ ప్రాచుర్యం లోకి తెచ్చింది.
కొలత బద్దలు
విశ్వ నగరం అనే స్థాయికి ఉన్న ప్రయోజనాలవలన, అనేక నగరాలు ఈ స్థాయిని ఆశించడం మొదలుపెట్టాయి. దీనికి అనేక కొలమానాలు వాడకంలోకి వచ్చాయి కూడా. (ఉదా: ఒక నగర నిర్మాణ/సేవా రంగాల స్థూలోత్పత్తి మరిన్ని చిన్న నగరాలకన్న హెచ్చుగా ఉంటే దానిని విశ్వనగరం అనవచ్చు )
==గ్లోబల్ నగరాల సూచిక ==
In 2008, the American journal Foreign Policy, in conjunction with the Chicago-based consulting firm A.T. Kearney and the Chicago Council on Global Affairs, published a ranking of global cities, based on consultation with Saskia Sassen, Witold Rybczynski, and others. Foreign Policy noted that "the world’s biggest, most interconnected cities help set global agendas, weather transnational dangers, and serve as the hubs of global integration. They are the engines of growth for their countries and the gateways to the resources of their regions."
యితర లింకులు
వర్గం:ఆర్ధిక వ్యవస్థ వర్గం:నగరాలు
మహేశ్వరం మండలం
మహేశ్వరం మండలం, తెలంగాణ రాష్ట్రం, రంగారెడ్డి జిల్లా లోని మండలం. మహేశ్వరం, ఈ మండలానికి కేంద్రం. ఇది సమీప పట్టణమైన హైదరాబాదు నుండి 30 కి. మీ. దూరంలో ఉంది.ఈ ప్రాంతం రంగారెడ్డి జిల్లా, మహబూబ్ నగర్ జిల్లాల సరిహద్దులో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం కందుకూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సరూర్‌నగర్ డివిజనులో ఉండేది.ఈ మండలంలో 33 రెవెన్యూ గ్రామాలు ఉన్నాయి. అందులో 3 నిర్జన గ్రామాలు. పునర్వ్యవస్థీకరణ తరువాత, ఈ మండల గణాంకాల్లో తేడా ఏమీ రాలేదు. మండల వైశాల్యం 253 చ.కి.మీ. కాగా, జనాభా 65,125. జనాభాలో పురుషులు 33,792 కాగా, స్త్రీల సంఖ్య 31,333. మండలంలో 14,684 గృహాలున్నాయి.
సమీప మండలాలు
కందుకూర్ మండలం దక్షిణాన, శంషాబాద్ మండలం ఉత్తరాన, కొత్తూర్ మండలం పడమరన, రాజేంద్రనగర్ మండలం ఉత్తరాన ఉన్నాయి.
మండలంలోని రెవెన్యూ గ్రామాలు
thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం
గమనిక:నిర్జన గ్రామాలు మూడు పరిగణించబడలేదు
వ్యవసాయ పెట్టుబడి మద్దతు పథకం
వ్యవసాయ పెట్టుబడి మద్దతు పథకం లేదా ఇన్వెస్ట్‌మెంట్‌ సపోర్ట్‌ స్కీం తెలంగాణ ప్రభుత్వం రైతుల కోసం చేపట్టిన పథకం.
మూలాలు
వర్గం:తెలంగాణ ప్రభుత్వం వర్గం:తెలంగాణ
దీపన్నిత శర్మ
దీపన్నిత శర్మ, అస్సాం రాష్ట్రానికి చెందిన నటి, మోడల్.
జననం, విద్య
దీపన్నిత 1979 నవంబరు 2న అస్సాం రాష్ట్రంలోని దులియాజన్ పట్టణంలోని ఆయిల్ ఇండియా లిమిటెడ్ కాలనీలో జన్మించింది. తండ్రి వృత్తిరిత్యా వైద్యుడు. తొమ్మిదో తరగతి వరకు గౌహతిలోని హోలీ చైల్డ్ స్కూల్‌లో చదువుకున్న దీపన్నిత, నహర్‌కటియాలోని సెయింట్ మేరీస్ స్కూల్ నుండి తన పాఠశాల విద్యను పూర్తిచేసింది. తర్వాత ఢిల్లీలోని ఇంద్రప్రస్థ మహిళా కళాశాలలో చరిత్రలో పట్టభద్రురాలైంది.
కళారంగం
1998లో జరిగిన మిస్ ఇండియా పోటీలో చివరి ఐదుగురిలో ఒకరిగా ఎంపికైన తర్వాత దీపన్నితకు గుర్తింపు వచ్చింది. అదే పోటీలో 'మిస్ ఫోటోజెనిక్' టైటిల్‌ను కూడా గెలుచుకుంది. దేశంలోని ప్రముఖ డిజైనర్ల కోసం, భారతదేశంలోని వాలెంటినో & ఫెండి వంటి అంతర్జాతీయ డిజైన్ హౌస్‌ల కోసం ర్యాంప్ వాక్ చేసింది. బ్రెగ్యుట్ వాచీలు, ఆభరణాలు, గార్నియర్, నివియా, డెట్టాల్ సబ్బు వంటి అనేక బ్రాండ్‌ల ప్రకటనలలో నటించింది. ఎంటివిలో వచ్చిన ఫ్యాషన్ ఆధారిత షోలో న్యాయనిర్ణేతగా కూడా వ్యవహరించింది. 2002లో వచ్చిన బాలీవుడ్ సినిమా 16 డిసెంబరుతో సినిమారంగంలోకి ప్రవేశించింది. అంతకుముందు లైఫ్ నహీ హై లడ్డూ అనే షోలో ప్రధాన పాత్రలో కూడా నటించింది.
వ్యక్తిగత జీవితం
దిపన్నితకు ఢిల్లీ వ్యాపారవేత్త దిల్షేర్ సింగ్ అత్వాల్‌తో వివాహం జరిగింది. అతని కుటుంబం మైనింగ్‌ వ్యాపారంలో ఉంది. దీపన్నిత చెల్లెలు అరుణిమా శర్మ టెలివిజన్ నటిగా, కసమ్ సే అనే సీరియల్ లో రానో పాత్రకు బాగా పేరు తెచ్చుకుంది.
బయటి లింకులు
వర్గం:1976 జననాలు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:అస్సామీ సినిమా నటీమణులు వర్గం:భారతీయ సినిమా నటీమణులు వర్గం:అస్సాం మహిళలు
ఆదోని కోట
thumb|250x250px|కోట లోపలి భాగంలో హాలు ఆదోని కోట ఆంధ్రప్రదేశ్, కర్నూలు జిల్లా, ఆదోనికి సమీపంలో ఒక కొండపైన ఉన్న శిథిలమైన పురాతన కోట. ఇది సుమారు 3000 సంవత్సరాలు చరిత్ర కలిగిన కోట. కాలక్రమంలో ఇది విజయనగర రాజులు, గోల్కొండ, బీజాపుర సుల్తానులు, ఔరంగజేబు, టిప్పు సుల్తాన్, చివరికి ఆంగ్లేయుల చేతుల్లోకి మారుతూ వచ్చింది.
చరిత్ర
thumb|250x250px|కోట పశ్చిమ వైపు ద్వారం ఈ ప్రాంతం ద్వాపరయుగంలో యదువంశ మూలపురుషుడు యయాతి-దేవమానిల (శుక్రాచార్యుల) పుత్రిక యదు పేరుతో యదుపురం యాదవ అవనిగా పిలువబడింది. తదనంతరం 7వ శతాబ్దంలో బాదామి చాళుక్యులు పరిపాలించారు. దీనిని క్రీ.పూ 1200 శతాబ్దంలో చంద్రసేనుడు అనే రాజు కట్టించినట్లుగా తెలుస్తోంది. దీనిని యాదవగిరి అనే పేరుతో నిర్మించారు. తరువాత మధ్యయుగంలో విజయనగర రాజుల చేతికి వచ్చి సా.శ. 14 నుంచి 16 వ శతాబ్దం మధ్యలో బాగా అభివృద్ధి చెందినట్లు తెలుస్తోంది. వారి తరువాత ఇది ఆదిల్ షాహీ వంశానికి చెందిన గోల్కొండ, బీజాపూర్ సుల్తానులకు గట్టి కోటగా వ్యవహరించింది. 1690 లో దీన్ని ఔరంగజేబు స్వాధీనం చేసుకున్నాడు. 18 శతాబ్దం చివరి నాటికి మైసూరు రాజుల చేతికి, 1785లో టిప్పు సుల్తాన్ చేతికి, చివరికి 1799 లో ఆంగ్లేయుల చేతిలోకి వెళ్ళింది.
నిర్మాణం
యాదవగిరి 800 నుండి 900 అడుగుల ఎత్తు వుండి 48 నుంచి 50 కిలోమీటర్ల చుట్టు కొలతలో కోటనిర్మాణమై మొదట 7 వృత్తాల కోటగోడలు వుండి బారాకిల్లా అనే పేరుతో 12 కోటలున్నాయి. శతృవులు చొరబడలేని విధంగా చక్రవ్యూహంగా కనబడేది. కోట వైశాల్యం 3583 ఎకరాలు, కోటగోడల మందం25 నుండి 35 అడుగుల మందం ఉండేది.
వెలుపలి లంకెలు
వర్గం:ఆంధ్రప్రదేశ్ పర్యాటక ప్రదేశాలు వర్గం:కర్నూలు జిల్లా పర్యాటక ప్రదేశాలు వర్గం:రాయలసీమ కోటలు వర్గం:ఆంధ్రప్రదేశ్ కోటలు వర్గం:కర్నూలు జిల్లా వర్గం:కర్నూలు జిల్లా కోటలు
నాగమంగళ శాసనసభ నియోజకవర్గం
నాగమంగళ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
వీరజగ్గడు
వీరజగ్గడు 1960, జూలై 22న విడుదలైన తెలుగు డబ్బింగ్ సినిమా.
పాటలు
ఈ చిత్రంలోని పాటలను ఆరుద్ర రచించగా, పామర్తి సంగీతాన్ని అందించాడు.
మూలాలు
వర్గం:డబ్బింగ్ సినిమాలు
బోధనా మాధ్యమం
బోధనా మాధ్యమం, లేదా బోధనా మాధ్యమాలు అనేవి బోధన కొరకు వాడే భాషలు. ఇది దేశం లేదా భూభాగం యొక్క అధికారిక భాష కావచ్చు, కాకపోవచ్చు. విద్యార్థుల మొదటి భాష అధికారిక భాషకు భిన్నంగా ఉంటే, అధికారిక భాష పూర్తి పాఠశాల విద్య   లేదా కొంత భాగం కోసం బోధనా మాధ్యమంగా ఉపయోగించబడుతుంది. ద్విభాషా లేదా బహుభాషా విద్య ఒకటి కంటే ఎక్కువ భాషల బోధనను కలిగి ఉంటుంది. యునెస్కో "పిల్లల మాతృభాషలో విద్యను అందించడం నిజంగా కీలక సమస్య" అని భావించింది.
ప్రాథమిక, ఉన్నత పాఠశాల బోధనా మాధ్యమంగా ఆంగ్లం
ఆంధ్రప్రదేశ్ రాష్ట్రంలో 2020-21 విద్యాసంవత్సరం నుండి  ప్రభుత్వ పాఠశాలలలో 1-6 తరగతుల విద్యా మాధ్యమంగా తెలుగును తొలగించి దాని స్థానంలో ఆంగ్లం ప్రవేశపెట్టాలని  ప్రభుత్వం నిర్ణయించింది. దీనికి కారణంగా సమాజంలో బలహీన వర్గాలు ఆంగ్లమాధ్యమం కోరుతున్నాయని, ఆంగ్లమాధ్యమం చదువు వలనే ఉపాధి అవకాశాలుంటాయని  పేర్కొన్నారు. అలా కాకుండా తెలుగు మాధ్యమాన్ని కొనసాగించాలని, ఏ మాధ్యమంలో చదివించాలి అనే హక్కు పిల్లలకు, తల్లిదండ్రులకు ఉండేలా చేయాలని ఒక అభిప్రాయమైతే, మధ్యేమార్గంగా గణితం, శాస్త్ర, సాంకేతిక విషయాలకు ఆంగ్ల మాధ్యమం, సామాజిక విషయాలకు తెలుగుని కొనసాగించడం మంచిదని కొందరు ప్రతిపాదిస్తున్నారు.
ఆంగ్ల మాధ్యమాన్ని ప్రభుత్వం ప్రోత్సహించడం 2008 లోనే అవిభాజ్య ఆంధ్రప్రదేశ్ లో సక్సెస్ పాఠశాలల రూపంలో జరిగింది. 6500 ఉన్నత పాఠశాలల్లో  తెలుగుతో పాటు ఆంగ్ల మాధ్యమం ప్రవేశపెట్టారు. అయితే ఆంగ్ల మాధ్యమం ప్రారంభంలోనే సీబీఎస్‌ఈ సిలబస్‌ను  వాడడం, దాని బోధనకు ప్రత్యేకంగా నిపుణులైన ఉపాధ్యాయులను నియమించకపోవడం,  ఉన్న ఉపాధ్యాయులకు  కేవలం 13 రోజుల శిక్షణతో సరిపెట్టడం, పాఠ్యపుస్తకాలు  సమయానికి అందజేయలేకపోవడం లాంటి కారణాలవలన  ప్రయోగం విఫలం అయింది. కొంతమంది విద్యార్ధులు తెలుగు మాధ్యమంలోకి మారితే మరికొంతమంది ప్రవేట్ పాఠశాలలకు మారారు. విద్యార్థులు తగ్గిపోవడంతో 2019 సంవత్సరంలో 5658 పాఠశాలలో మాత్రమే  ఆంగ్ల మాధ్యమం కొనసాగుతున్నది. చాలా మంది పిల్లలు మధ్యలో బడి మానేస్తున్నారు. సక్సెస్ పాఠశాలలలో సగటున ముప్ఫై శాతం మంది మాత్రమే ఆంగ్ల మాధ్యమం తీసుకుంటున్నారు.
రాష్ట్ర ఉన్నత న్యాయస్థానం ప్రభుత్వ నిర్ణయం రాజ్యాంగ విరుద్ధమని  తీర్పు చెప్పి సంబంధిత జీవోలను రద్దుచేసింది. బోధనా భాష ఎంపిక తల్లిదండ్రులు లేక సంరక్షుకలదేనని  చెప్పిన సుప్రీంకోర్టు తీర్పుని ఈ తీర్పులో  పేర్కొంది. మాతృభాష లో ప్రాథమిక విద్య  పిల్లల వ్యక్తిత్వ వికసనానికి దోహదపడుతుందని పేర్కొంది.
రాష్ట్ర విద్యా పరిశోధన, శిక్షణ మండలి సిఫారస్ లేకుండా ఆంగ్ల మాధ్యమ ఉత్తర్వులు సరికాదన్న హైకోర్టు తీర్పుకు ప్రతిక్రియగా  ప్రభుత్వం కోరికపై, ఆ సంస్థ కొనసాగగలిగే  అక్షరాస్యత అభివృద్దికి బోధనా మాధ్యమం ఒక్కటే కీలకం కాదని, విద్యకు సంబంధించిన అన్ని అంశాలతో కొనసాగగలిగే అక్షరాస్యత సాధించవచ్చని   నివేదిక ఇచ్చింది. ప్రస్తుతం 1-6 తరగతులలో చదువుతున్న తల్లిదండ్రుల సర్వే జరిపితే 96.17% మంది ఆంగ్ల మాధ్యమం కోరుతున్నందున, ప్రతిపాఠశాలలో రెండు మాధ్యమాలతో నడుపుటకు నిధులు, వనరులు లేనందున మండల కేంద్రంలో తెలుగు మాధ్యమం పాఠశాల నడిపి, దానిలో చదువుకునే విద్యార్ధులకు వారి గ్రామంనుండి ఉచిత రవాణా సౌకర్యం కలగచేయదలచినట్లు ప్రభుత్వం తెలిపింది. అయితే ఈ ఉత్తర్వు సుప్రీంకోర్టులో వేయబడే అర్జీ  తీర్పుకు లోబడి వుంటుందని పేర్కొంది.
2021-22 విద్యా సంవత్సరం నుండి డిగ్రీ కోర్సులకు తెలుగు మీడియం రద్దు
2021-22 విద్యా సంవత్సరం నుండి డిగ్రీ కోర్సులన్నీ ఇంగ్లీషు బోధనాభాషగానే నిర్వహించాలని రాష్ట్రప్రభుత్వం నిర్ణయం మేరకు   ఉన్నత విద్యామండలి కార్యదర్శి సుధీర్‌ ప్రేమ్‌కుమార్‌  2021-06-14 న  ప్రకటన విడుదల చేశారు. కొత్తగా ప్రారంభించే నాలుగేళ్ల ఆనర్స్ డిగ్రీ కోర్సు ఆంగ్లమాధ్యమంగానే నిర్వహిస్తారు.
నెయిల్ పాలిష్
నెయిల్ పాలిష్ 2021లో విడుదలైన హిందీ సినిమా. టెన్ ఇయర్స్ ఎంగేర్ ప్రొడక్షన్స్ బ్యానర్‌పై ప్రదీప్ ఉప్పూర్, సీమ మోహాపాత్ర, జహానారా భగవా, ధీరజ్ వినోద్ కపూర్ నిర్మించిన ఈ సినిమాకు 	బగ్స్ భార్గవ కృష్ణ దర్శకత్వం వహించాడు. అర్జున్ రాంపాల్, మానవ్ కౌల్, మధుబాల, ఆనంద్ తివారి, రంజిత్ కపూర్ ప్రధాన పాత్రల్లో జనవరి 1న విడుదలైంది.
బయటి లింకులు
వర్గం:2021 సినిమాలు వర్గం:హిందీ సినిమా
మన్ ప్రీత్ సింగ్
మన్ ప్రీత్ సింగ్ సంధు (జననం 1992 జూన్ 26) భారతదేశానికి చెందిన మైదాన హాకీ క్రీడాకారుడు. 2017 మే నుండి భారత జాతీయ పురుషుల హాకీ జట్టుకు కెప్టెన్ గా ఉన్నాడు. 2020 టోక్యో ఒలింపిక్స్ లో భారత మైదాన హాకీ జట్టులో కాంస్య పతక విజయానికి కెప్టెన్‌గా  తనదైన పాత్ర పోషించాడు.
తొలినాళ్ళ జీవితం
మన్ ప్రీత్ సింగ్ పంజాబ్ రాష్ట్రం జలంధర్ పట్టణం దగ్గరలోని మితాపూర్  గ్రామంలో ఒక వ్యవసాయ కుటుంబంలో జన్మించాడు.
కెరీర్
మన్ ప్రీత్ సింగ్  తన గ్రామనికి  చెందిన మాజీ మైదాన హాకీ  క్రీడాకారుడు పద్మశ్రీ అవార్డు గ్రహీత పర్గత్ సింగ్ నుండి ప్రేరణ పొంది హాకీ ఆటలో రాణించడం మొదలెట్టాడు.
బయటి లంకెలు
వర్గం:1992 జననాలు వర్గం:భారతీయులు వర్గం:జీవిస్తున్న ప్రజలు వర్గం:క్రీడాకారులు వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు వర్గం:మైదాన హాకీ ఒలింపిక్ పతక విజేతలు వర్గం:మైదాన హాకీ క్రీడాకారులు
నాగార్జున సాగర్ శ్రీశైలం పులుల అభయారణ్యం
నాగార్జునసాగర్ - శ్రీశైలం టైగర్ రిజర్వ్ ఇండియాలో అతిపెద్ద పులుల అభయారణ్యం. ఈ రిజర్వ్ 5 జిల్లాలలో (నల్గొండ జిల్లా, మహబూబ్ నగర్ జిల్లా, కర్నూలు జిల్లా, ప్రకాశం జిల్లా, గుంటూరు జిల్లా) విస్తరించి ఉంది. అభయారణ్యం వైశాల్యం 3,568 చ.కి.మీ. అభయారణ్యం ప్రధానకేంద్రం వైశాల్యం 1200 చ.కి.మీ.రిజర్వాయర్లు, శ్రీశైలం ఆలయం పలువురు భక్తులను, పర్యాటకులను ఆకర్షిస్తుంది.
భౌగోళికం
అభయారణ్యం 78-30 డిగ్రీల ఉత్తర అక్షాంశం, 79-28 డిగ్రీల తూర్పు రేఖాంశం మద్య ఉంది. సముద్రమట్టం నుండి ఎత్తు 100 మీ నుండి 917 మీ వ్యత్యాసంలో ఉంటుంది. వార్షిక వర్షపాతం 1000 మి.మీ ఉంటుంది. ఈ అభయారణ్యంలో బహుళప్రయోజన రిజర్వార్లు శ్రీశైలం, నాగార్జున సాగర్ ఆనకట్ట ఉన్నాయి.అభయారణ్యం నల్లమల అరణ్యంలో పీఠభూమి, కొండశిఖరాలు మిశ్రితమైన ప్రాంతంలో ఉంది. ఇందులో 80% కంటే అధికంగా కొండప్రాంతం ఉంది. కొండల వరుసలలో ఎత్తైనకొండలు, లోయలు ఉన్నాయి. పర్వతమయ ప్రాంతంలో శ్రీశైలం, అంరాబాద్, పెద్దచెరువు, శివపురం, నెక్కెంటి వంటి గుర్తించతగిన పీఠభూమి ఉంది. నాగార్జునసాగర్ నైరుతీ ఋతుపవనాల నుండి వర్షపాతం అందుకుంటున్నది. జూన్ మూడవవారం నుండి సెప్టెంబరు వరకు వర్షాలు కురుస్తుంటాయి. ఒకనెల విరామం తరువాత అక్టోబరు మాసంలో ఈశాన్య ఋతుపవనాలు ఆరంభం ఔతాయి. జంతుసంచారం అధికంగా వర్షాకాలంలో పీఠభూములలో, వేసవికాలంలో కొండ లోయలలో ఉంటుంది. లోయప్రాంతంలో నీటిసరఫరా నిరంతరాయంగా లభిస్తున్నా పీఠభూమి ప్రాంతంలో మాత్రం వేసవిలో నీటి కరువు ఏర్పడుతుంది. అభయారణ్యాన్ని 200మీ లోతుతో, 130 కి.మీ దూరం విభజిస్తూ ఉంటుంది. అభయారణ్యంలో ఎత్తిపోతల జలపాతం, పెద్ద దూకుడు జలపాతం, గుండం, చాలేశ్వరం మొదలైన జలపాతాలు ఉన్నాయి.
చరిత్ర
శ్రీశైలంలో మల్లిఖార్జున స్వామికి పురాతన భ్రమరాంబ మల్లిఖార్జున ఆలయం ఉంది. ఇక్కడ ప్రధాన దైవం భ్రమరాంబాదేవి పార్వతీదేవి అవతారాలలో ఒకటి. శ్రీశైలం ద్వాదశ జ్యోతిర్లింగ క్షేత్రాలలో ఒకటిగా, అష్టాదశ శక్తి పీఠాలలో ఒకటిగా ప్రత్యేకత కలిగిఉంది. ఈ ప్రాంతంలో పురాతన నాగార్జున కొండ, నాగార్జున విశ్వవిద్యాలయ అవశేషాలు ఉన్నాయి. నాగార్జున విశ్వవిద్యాలయం సా.శ. 150 లో బుద్ధగురువు నాగార్జునాచార్యుని నిర్వహణలో ఉండేది. ఈ ప్రాంతం ఒకప్పుడు పలు బౌద్ధ విశ్వవిద్యాలయాలు, బౌద్ధారామాలతో విలసిల్లింది. క్రీ.పూ. 3వ శతాబ్ధానికి చెందిన ఇక్ష్వాకు చంద్రగుప్తుని నివాసం నిర్జీవపురం లోయ నుండి కనిపిస్తూ ఉంటుంది. కాకతీయ ప్రతాపరుద్రుని పురాతన కోట, పలు పురాతన కోటలు కృష్ణానదీ తీరం వెంట కలిపిస్తూ ఉంటాయి. కాకతీయరాజులు నిర్మించిన 105మీ పొడవైన పురాతన కుడ్యం సందర్శకులను ఆకర్షిస్తూ ఉంటుంది. ఈ ప్రాంతంలో పలు రాక్ షెల్టర్ (శిలాశ్రయాలు), గుహలు ఆలయాలు ఉన్నాయి. వీటిలో అక్కమహాదేవి గుహలు (అక్కా మహాదేవి భిలం) దత్తాత్రేయ భిలం, ఉమా మహేశ్వరం, కదళీ వనం, పాలంకసారి వంటి ప్రాంతాలు ప్రధానమైనవి.
ఆధునిక చరిత్ర
" ది నాగార్జునసాగర్ - శ్రీశైలం అభయారణ్యం 1978 లో గుర్తించబడింది. 1983 లో ఇది " ప్రాజెక్ట్ టైగర్ " లో చేర్చబడింది.1992 లో దీనికి " రాజీవ్ గాంధి వన్యమృగ అభయారణ్యం " (రాజీవ్ గాంధి వైల్డ్ లైఫ్ శాంక్చ్యురీగా) మార్చబడింది.1947లో స్వతంత్రం రాకమునుపు అభయారణ్యంలో దక్షిణ సగం మద్రాసు ప్రెసిడెంసీలో (బ్రిటిష్ ఇండియా) భాగంగా ఉండేది. ఉత్తరభాగం సగం " ప్రింసిలీ స్టేట్ ఆఫ్ హైదరాబాదు " (హైదరాబాదు నిజాం) ఆధీనంలో ఉండేది. అప్పుడీ ప్రాంతం రాజకుటుంబానికి వారి అతిధులకు మృగయావినోద ప్రాంతంగా ఉండేది. అభయారణ్యంలో 1983లో 40 పులులు ఉండేవి. అభయారణ్యం ఆక్రమణలు, వణ్యమృగాల మేత, అగ్నిప్రమాదాలు (కార్చిచ్చు), చెట్లు, వెదురు అతిగావాడుకోవడం వంటి సమస్యలను ఎదుర్కొన్నది. జలవనరుల అభివృద్ధి, చెక్ డాంస్, కృత్రిమ ద్రోణులు మొదలైన ఏర్పాట్లు అభయారణ్యం పునరభివృద్ధికి సహకరించింది. 1989లో పులుల సంఖ్య 94కు (6 సంవత్సరాలలో 130% అభివృద్ధి) చేరుకుంది.1993 లో ఈ ప్రాంతంలో తీవ్రవాదులు ప్రవేశించిన తరువాత 2016 నాటికి అభయారణ్యంలోని పులుల సంఖ్య 110కి చేరుకుంది.
వృక్షజాలం
అభయారణ్య ప్రాంతంలో ప్రధాన వృక్షజాలంలో దక్షిణ ఉష్ణమండల మిశ్రిత ఆకురాల్చే అరణ్యం, హార్డ్ వికియా ఫారెస్ట్, డక్కన్ త్రోన్ స్క్రబ్ ఫారెస్ట్ ఉంది. ఇందులో యుఫోర్బియా పొదలు అధికంగా ఉన్నాయి. ఇక్కడ ప్రధానంగా అనోజీస్సస్ మార్సుపియం, హార్డ్‌వికియా బినాటా (అంజాన్ ట్రీ), బోస్వెల్లా సెర్రటా (ఇండియా ఫ్రాంకింసెంస్ ఆర్ సాలై), టెక్టోనా గ్రాండీస్ (టీక్), ముందులీ సెర్సియా, అల్బిజాల్ (సిల్క్ ప్లాంట్స్).
జంతుజాలం
అభయారణ్యంలో బెంగాల్ పులి, ఇండియన్ చిరుత, స్లోత్ ఎలుగుబంటు, ఉస్సూరి ధోలే, దుప్పి, కనితి, చెవ్రోటైన్, బ్లాక్ బక్, చింకారా, చౌసింఘా (కొండ గొర్రె) మొదలైన జంతువులు ఉండేవి. అదనంగా ముగ్గర్ క్రొకొడైల్, ఇండియన్ పైథాన్, రాజనాగం, ఇండియన్ పీఫౌల్ కూడా ఉన్నాయి.
ముప్పు
ఆయుధాలు ధరించిన తీవ్రవాదుల ఉనికి అభయారణ్య నిర్వహణకు, పులుల సంరక్షణకు తీవ్రమైన సమస్యగా పరిగణించబడుతుంది. సమాచారవ్యవస్థ బలహీనంగా ఉన్నందున సహాయ సిబ్బంధి ఆటవీప్రాంతం లోతట్టు ప్రాంతాలకు వెళ్ళటానికి భయపడుతుంటారు. సమీపంలోని 5 జిల్లాలలో కొయ్య, వంటచెరుకు అవసరాలకు అభయారణ్య ప్రాంతం ఒయాసిస్సులా భావించబడుతుంది. స్మగ్లర్లు లోతట్టు ప్రాంతాల నుండి కొయ్యను మైదానాలకు తరలిస్తుంటారు. అభయారణ్య సరిహద్దు ప్రాంతాలలో పశువుల మేత వత్తిడి కూడా పెద్దసమస్యగా మారింది. పులులు పెంపుడు జంతువులు, మానవుల మీద దాడి చేయడం సమస్యలకు పరిష్కారం వెకకవలసిన అవసరం ఉంది. అన్ని సమస్యలు అటవీ సహజసంపద రక్షణకు సవాలుగా మారాయి.
గ్రామాలు
అభయారణ్యం లోపల, పరిసరాలలో దాదాపు 200 గ్రామాలు ఉన్నాయి. వీటిలో అభయారణ్యం పరిమితిలో 120 గ్రామాలు ఉన్నాయి. అభయారణ్యం కేంద్రప్రాంతంలో 24 గ్రామాలు ఉన్నాయి. వీటిలో 557 కుటుంబాలు ఉన్నాయి. మొత్తం జనసంఖ్య 2,285 వీరిలో అధికంగా చెంచుప్రజలు ఉన్నారు. అభయారణ్యం పరిమితిలో 8,432 కుటుంబాలు ఉన్నాయి ప్రజల సంఖ్య 43,978. అభయారణ్యం సరిహద్దుప్రాంతాలలో 24,531 కుటుంబాలు ఉన్నాయి. మొత్తం జనసంఖ్య 1,22,751. అభ్యయారణ్యం జనసాంధ్రత 0.2 చ.కి.మీ. 1981-1991 జనసంఖ్యాభివృద్ధి 1.3%.అభయారణ్యం కేంద్రప్రాంతంలో ఉన్న గ్రామాలలో 15,000 పెంపుడు జంతువులు ఉన్నాయి. వార్షిక పెంపుడు జంతువుల అభివృద్ధి 400. మిగిలిన అభయారణ్యప్రాంతంలో పెంపుడు జంతువుల సంఖ్య 43,350. వర్షాలు ఆరంభం అయిన వెంటనే మైదానాల నుండి 3,00,000 వలసజంతువులు అభయారణ్యంలో ప్రవేశిస్తుంటాయి. 10 సంవత్సారాల కాలంలో ఒకగ్రామం మాత్రం స్థలమార్పిడి అయింది. మిగిలిన గ్రామాలను స్థలమార్పిడి చేయాలని ప్రయత్నించారు. అయినప్పటికీ పరిమితమైన జీవన సౌకర్యాలకు అలవాటుపడిన చెంచుప్రజలు సహజవాతావరణంలో జీవించడానికి ప్రాధాన్యత ఇస్తారు కనుక వారు అరణ్యప్రాంతాలలో నివసించడం అడవికి రక్షణగా ఉంటుందని భావిస్తున్నారు. శ్రీశైలం రహాదారి ప్రక్కన ఉన్న గ్రామం వ్యవసాయగ్రామంగా అభివృద్ధి చెందుతూ ఉంది. వారు అటవీప్రాంతాన్ని ఆక్రమించేలోపల ఆగ్రామాన్ని స్థలమార్పిడి చేయాలని తీవ్రప్రయత్నాలు ఆరంభించారు.
నిర్వహణ
టైగర్ ప్రాజెక్టు కొరకు సిబ్బంధిని 5 జిల్లాల నుండి ఎన్నుకుంటారు. చట్టాల అనుసారం ఏ జిల్లకు చెందిన వారిని ఆజిల్లాలోనే నియమించాలి. అభయారణ్య ప్రాంతం అంతా ఫీల్డ్ డైరెక్టర్ ఆధీనంలోకి తీసుకురావడానికి వ్యూహాత్మకమైన ప్రణాళిక రూపొందించబడింది. వన్యప్రాణి ఇన్‌స్టిట్యూట్ ఆఫ్ ఇండియాలో శిక్షణ తీసుకున్న కె. తులసీరావును ఎకో డెవలప్‌మెంట్ ప్రాజెక్టు ఆఫీసరుగా ప్రభుత్వం నియమించడంతో పులుల సంరక్షణ, అభివృద్ధికి చేపట్టిన పనులు సత్ఫలితాలనిచ్చాయి. అటవీ సిబ్బంధి తీవ్రవాదుల ఉనికి కారణంగా పలు సమస్యలను, ఆటంకాలను ఎదుర్కొంటూ ఉంది. దీనిని ఎదుర్కొనడానికి అటవీ సిబ్బంధి ధైర్యసాహసాలతో పనిచేయవలసిన అవసరం ఉంది. శాకాహార జంతువుల సంఖ్య తక్కువగా ఉండడం పెంపుడు జంతువుల మీద క్రూరమృగాలు దాడిచేయడం సంబంధంగా పరిశోధన జరగవలసిన ఆవశ్యకత ఉంది. ఆహార ఆధారిత విశ్లేషకుల అవసరం అత్యవసరం.
భవిష్యత్తు
అభయారణ్యంలో భవిష్యత్తు ప్రణాళికలో నీటివనరుల అభివృద్ధి, వెల్ఫేర్ మెషర్ ఫర్ పీపుల్, మొక్కల పెంపకం, బయోగ్యాస్ ప్లాంటు, సోలార్ పంపు సెట్లు, పొగలేని పొయ్యి వంటి పధకాలు రూపొందించబడ్డాయి. స్మగ్లర్లను, తీవ్రవాదులను ఎదుకోవడానికి బోట్లు, జీపులు, వైర్లెస్ సెట్ల ఏర్పాటు చేయడం. అధికమైన పశ్చికమైదానాలను అభివృద్ధి చేయడం. అగ్నిమాపకదళాలను అధికం చేయడం భవిష్యత్తు ప్రణాళికలో భాగంగా ఉంది.అభయారణ్యంలో పర్యావరణ విద్యాకేంద్రం ఉంది. ఇందులో పర్యావరణ పరిరక్షణ భాగంగా ఉంది. తీవ్రవాదుల నిర్మూలనచేసి అభయారణ్యాన్ని పూర్తిగా ఆధీనంలోకి తీసుకురావడం. తీవ్రవాదుల చొరబాటు కారణంగా టైగర్ ప్రాజెక్టు నిర్వహణ, పరిశోధనకార్యక్రమాలు తీవ్రంగా బాధించబడుతున్నాయి. ఈ సమస్యకు పరిష్కారం లభించక పరిశోధనలు ప్రారంభించబడలేదు.
వెలుపలి లంకెలు
వర్గం:ఈ వారం వ్యాసాలు
మర్రిపెడ పురపాలకసంఘం
మర్రిపెడ పురపాలకసంఘం, తెలంగాణ రాష్ట్రం, మహబూబాబాద్ జిల్లాకు చెందిన ఒక పట్టణ స్థానిక స్వపరిపాలన సంస్థ, మరిపెడ పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబాబాద్ (ఎస్.టి.) లోకసభ నియోజకవర్గం లోని డోర్నకల్ శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న మరిపెడ, 2013, మార్చి 22న పురపాలక సంఘంగా ఏర్పడింది. మరికొన్ని గ్రామ పంచాయతీలను కలిపి మరిపెడ పురపాలకసంఘంగా ఏర్పాటుచేశారు.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 15 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:2013 స్థాపితాలు వర్గం:మహబూబాబాదు జిల్లా పురపాలక సంఘాలు
అర్జున్ చిదంబరం
అర్జున్ చిదంబరం భారతదేశానికి చెందిన సినిమా నటుడు. ఆయన 2015లో మూన్ మూను వార్తై సినిమాతో సినీరంగంలోకి అడుగుపెట్టాడు.
బయటి లింకులు
వర్గం:తమిళ సినిమా నటులు వర్గం:జీవిస్తున్న ప్రజలు
జెరిఫా వాహిద్
జెరిఫా వాహిద్, అస్సాం రాష్ట్రానికి చెందిన సినిమా నటి. జాహ్ను బారుహ్ దర్శకత్వం వహించిన అస్సామీలో ఉత్తమ చలనచిత్రంగా 60వ జాతీయ చలనచిత్ర అవార్డులను గెలుచుకున్న బాంధోన్ సినిమాతో గుర్తింపు పొందింది. 2012 సంవత్సరానికి బెంగళూరు ఇంటర్నేషనల్ ఫిల్మ్ ఫెస్టివల్‌లో జరిగిన భారతీయ చిత్రాల పోటీలో ఉత్తమ చిత్రంగా ఎంపికయింది.
సినిమారంగం
జెరిఫా 1990లో అభిమాన్‌ అనే అస్సామీ సినిమాలో బాలనటిగా తన కెరీర్‌ను ప్రారంభించింది. ఆ తరువాత అనేక అస్సామీ ఫీచర్ ఫిల్మ్‌లు, టెలివిజన్ సీరియల్స్, వీడియో ఫిల్మ్‌లు, మ్యూజిక్ ఆల్బమ్‌లు, టీవీ వాణిజ్య ప్రకటనలలో నటించింది.
బయటి లింకులు
వర్గం:భారతీయ సినిమా నటీమణులు వర్గం:అస్సామీ సినిమా నటీమణులు వర్గం:జీవిస్తున్న ప్రజలు వర్గం:అస్సాం మహిళలు
కృష్ణరాజ్‌పేట శాసనసభ నియోజకవర్గం
కృష్ణరాజ్‌పేట శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మండ్య జిల్లా, మాండ్య లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
తమిళనాడు గవర్నర్ల జాబితా
మూలాలు
వర్గం:తమిళనాడు గవర్నర్లు వర్గం:జాబితాలు
భూఖండ చలనము
భూఖండ చలనము (కాంటినెంటల్ డ్రిఫ్ట్) అనగా ఖండాల యొక్క పరస్పర కదలిక. సముద్ర గర్భంపై ఈ ఖండాలు కదలుతున్నట్లుగా అనిపిస్తుంది. ఖండాలు ఇలా కదలి ఉండవచ్చని మొట్టమొదట ఆలోచన వ్యక్తం చేసింది 1596 లో అబ్రహం ఓర్టీలియస్ అన్న శాస్త్రవేత్త. ఈ భావనను స్వతంత్రంగా, సంపూర్ణంగా వృద్ధి చేసినది 1912 లో ఆల్ఫ్రెడ్ వేజెనర్ అన్న వ్యక్తి. దీన్ని విపులీకరించే మెకానిజం లేకపోవడం వలన, ఇతర సిద్ధాంతాల పట్ల ఉన్న నమ్మకం వలననూ కొందరు దీన్ని వ్యతిరేకించారు. ఈ భూఖండ కదలికల సిద్ధాంతాన్ని, తరువాతి కాలంలో ప్లేట్ టెక్టోనిక్స్ అన్న మరొక సిద్ధాంతం పరిపూర్ణం చేసింది. ఈ కొత్త సిద్ధాంతం పాత దాని మీదే ఆధార పడి ఉంటుంది. అయితే ఇది మొదటి సిద్ధాంతం లాగా కాకుండా, ప్రకృతి ప్రవర్తనని విపులీకరిస్తుంది.
చరిత్ర
అట్లాంటిక్ మహాసముద్రానికి రెండు వైపుల ఉన్న భూఖండాలు ఒక దాని పక్కన ఒకటి సరిగ్గా అతికేలా ఉంటాయని మొట్టమొదట ఆబ్రహం ఓర్తెలియుస్ (ఓర్తెలియుస్ 1596), థెయొడొర్ ఖ్రిస్టొఫ్ లిలియెంథల్ (1756) , అలెగ్జాండర్ వాన్ హంబోల్ద్ట్ (1801, 1845) , ఆంటోనియో స్నైడర్-పెల్లెగ్రిని (స్నైడర్-పెల్లెగ్రిని 1858) మొదలైన శాస్త్రవేత్తలు కనుగొన్నారు. వీటిలో అతి ముఖ్యంగా ఆఫ్రికా, దక్షిణ అమెరికా ప్రముఖంగా కనిపిస్తాయి.
1889 లో ఆల్ఫ్రెడ్ వాలెస్ రస్సెల్ ఇలా అన్నాడు -"జియాలజిస్టులతో సహా అందరూ అనుకున్నదేమిటంటే, ఈ భూమి ఉపరితలం మీద ఉన్న అన్ని గొప్ప విశేషాలు కూడా పరివర్తన చెందుతూ ఉంటాయి. అందువల్ల మనకి తెలిసిన కాలంలో అన్ని సముద్రాలు ఖండాలూ కూడా పరస్పరం అనేక మార్లు స్థానాలు మార్చుకుని ఉంటాయి." అతడు చార్లెస్ లయెల్ ను ఉటంకిస్తూ ఇలా అన్నాడు, " అందుచేత, ఖండాలు ఒక శకంలో శాశ్వతంగా ఉన్నప్పటికీ, ఆ శకంలోని వివిధ యుగాలు గడిచే కొద్దీ తమ తమ స్థానాలను పూర్తిగా మార్చుకుంటూ ఉంటాయి". అంతే కాకుండా, ఈ సూత్రీకరణను మొదటిసారిగా సందేహించినది 1849లో జేమ్‌స్ డ్వెయిట్ డానా అని కూడా చెప్పాడు.
1863 లో "మాన్యువల్ ఆఫ్ జియాలజి" అనే పుస్తకంలో డానా ఇలా అన్నాడు "ఇప్పుడు ఉన్న భూఖండాలూ, సముద్రాలు వాటి రూపాలను చాలా పురాతన కాలంలోనే ఏర్పరచుకున్నాయి. ఈ విషయం ఉత్తర అమెరికా యొక్క విస్తరణ, స్థానంలో నిరూపణ అయినట్టు చెప్పవచ్చు. సిల్యూరియన్లో ఉన్న సముద్ర భూతలమే దీనికి సాక్ష్యం. అందువల్ల ఈ విషయం మిగతా ఖండాలకి కూడా వర్తిస్తుందని చెప్పవచ్చు". ఈయన సిధ్ధాంతం అమెరికాలో చాలా ప్రసిద్ధి చెందింది. దీనినే పెర్మినెన్స్ సిద్ధాంతం అంటారు.
వేజెనర్, ఆయన ముందు వాళ్ళు
అమెరికా, ఐరోపా, ఆఫ్రికా ఖండాలు ఇప్పటి ఆకారాలు, స్థానాలు పొందడానికి ముందు, ఒకానొక సమయంలో అన్నీ కలిసి ఒకే భూఖండంగా ఉండేవని, ఎంతో మంది శాస్త్రవేత్తలు ఆల్ఫ్రెడ్ వేజెనర్ కంటే ముందే భావించారు. ఒకానొక సమయంలో భూఖండాలన్నీ ఒకే మహా ఖండంగా ఉండేవని, తరవాత అవి ఒకదాని నుండి ఒకటి విడిపోయి ఇప్పుడు ఉన్న 7 ఖండాలుగా ఏర్పడ్డాయి అన్న విషయాన్ని మొట్టమొదట జర్మన్ జియొలాజికల్ సొసైటికి చెందిన శాస్త్రవేత్త ఆల్ఫ్రెడ్ వేజెనర్ 1912 జనవరి 6 న చెప్పాడు. ఈయన తన సిధ్ధాంతాన్ని స్వతంత్రంగా ప్రతిపాదించినప్పటికీ, అది పూర్వ సిద్ధాంతాల కన్నా సంపూర్ణంగా ఉన్నప్పటికీ, తన సిద్ధాంతం యొక్క శ్రేయస్సును పూర్వ శాస్త్రవేత్తలకు కూడా ఇచ్చాడు. ఎడువార్డ్ సువెస్స్ 1858 లో అతిపెద్ద భూఖండం గోండ్వానా గురించి, 1893 లో టెథిస్ మహాసముద్రం గురించి చెప్పాడు. 1895 లో జాన్ పెర్రీ అన్న శాస్త్రవేత్త, భూమి యొక్క అంతర్భాగం జల పదార్థం అని ప్రతిపాదిస్తూ, భూమి వయసు విషయంలో లార్డ్ కెల్విన్ తో విభేదించాడు.
ఇదే సమయంలో రొబెర్టో మాంటోవాని అనే శాస్త్రవేత్త, దక్షిణ భాగంలో ఉన్న భూ ఖండాలు ఒకేలా ఉండడం చూసి ఇవన్నీ ఒకసారి ఎప్పుడో ఒకే పెద్ద ఖండంలోని భాగాలు అయ్యి ఉండవచ్చు అని ప్రస్తావించాడు. ఆయన ఈ ఖండానికి పాంజియా అని పేరు పెట్టాడు. ఇప్పుడు వేజెనర్ తాను చేసుకున్న భూపటాలను, మాంటోవాని యొక్క దక్షిణ భూపటాలతో పోల్చి విస్తృత భూ సిధ్ధాంతాన్ని ప్రతిపాదించాడు. ఇది అగ్నిపర్వత విస్ఫోటనాలు, ఉష్ణ వ్యాకోచం సిధ్ధాంతాల మీద ఆధార పడి ఉంటుంది. వ్యాప్తి చెందకుండా కేవలం చలనం మాత్రమే కలిగిన భూఖండ చలన సిధ్ధాంతాన్ని ప్రతిపాదించినది, 1908 లో ఫ్రేంక్ టెయిలర్. ఆయన ప్రకారం చంద్రుని ఆకర్షణ వల్ల భూఖండాలు భూమధ్యరేఖ వైపు ఆకర్షింపబడతాయి. ఇలా ఖండాల యొక్క దక్షిణ భాగాలలో హిమాలయాలు, ఆల్ప్స్ పర్వతాలు ఏర్పడ్డాయి. వేజెనర్ ప్రకారం అప్పటిలో ఉన్న అన్ని సిధ్ధాంతాలలోకి, పూర్తిగా కాకపోయినా, టెయిలర్ సిద్ధాంతం తన సిధ్ధాంతానికి అతి చేరువలో ఉందని అన్నాడు.
భూఖండ చలనము అన్న పదాన్ని మొట్టమొదట వాడింది వేజెనర్. మొట్టమొదట అధికారికంగా దీని గురించి ప్రస్తావించింది కూడా అతనే. దీని గురించి ఆయన ఎన్నో ఆధారాలు చూపించినా ఈ చలనానికి కారణం గురించి ఆయన ప్రస్తావించలేకపోయారు. ఆయన దీనికి కారణం బహుశ అభికేంద్ర బలం (సెంట్రి ఫ్యూగల్ ఫోర్స్) అయి ఉంటుందని అన్నాడు కాని లెక్కలు వేసి చూస్తే ఈ కదలికకు ఆ బలం సరిపోదని తేలింది.
వేజెనర్ సిధ్ధాంతం యొక్క తిరస్కరణ
చాలా యేళ్ళ వరకు భూఖండ చలన సిధ్ధాంతం ఆమోదం పొందలేదు. చలనాన్ని కలిగించే బలం ఏమిటో తెలియకపోవడం ఒక సమస్య కాగా, వేజెనర్ అంచనా వేసిన చలన వేగం - 250 సెం.మీ/సంవత్సరం - అనేది సమర్ధించలేనంత ఎక్కువ కావడం రెండో సమస్య. (అమెరికా ఖండాలు ఆఫ్రికా ఐరోపాల నుండి విడిపోతున్న వేగం 2.5 సెం.మీ/సంవత్సరం అనేది ప్రస్తుతం సర్వామోదం పొందినది). వేజెనర్ జియాలజిస్ట్ కాకపోవటం కూడా ఈ సిద్ధాంతం ఆమోదం పొందకపోవడానికి దోహదపడింది. వేజెనర్ చూపిన ఆధారాలు సరిపోవని ఇతర జియాలజిస్టులు భావించారు. ప్రస్తుతం, వేజెనర్ చెప్పినంత వేగంతో కానప్పటికీ, భూ ఖండాలని మోసే ప్లేట్లు భూ ఉపరితలం మీద కదులుతున్నాయని మాత్రం అందరూ అంగీకరించే సత్యం. అయితే, ఆనాడు వేజెనర్ గానీ, ఈనాడు మరే ఇతర శాస్త్రవేత్త గానీ ఇప్పటివరకూ వివరించలేకపోయినది మాత్రం ఈ ప్లేట్లను కదిలిస్తున్న శక్తులు ఏమిటి అన్నది.
ఎవ్వరూ ఒప్పుకోని కాలంలో బ్రిటిష్ జియాలజిస్ట్ ఆర్థర్ హోమ్స్ మాత్రం ఈ సిద్ధాంతాన్ని భుజాలకెత్తుకున్నాడు. భూమి యొక్క మేంటిల్ లో ఉన్న కన్వెక్షన్ సెల్స్ నుండి బయటకి వస్తున్న రేడియోధార్మిక ఉష్ణం వలన ఉపరితలం మీద ఉన్న పెంకు (క్రస్ట్) కదులుతున్నదని ఆయన 1931లో సూత్రీకరించాడు. 1944 లో ఆయన ప్రచురించిన పుస్తకం - ప్రిన్సిపుల్స్ ఆఫ్ జియాలజీ యొక్క ఆఖరి అధ్యాయాన్ని ఈ విషయానికే కేటాయించాడు.
1940ల రెండో అర్థభాగంలో యూనివర్సిటీలో చదువుకున్న డేవిడ్ ఏటెన్‌బరో, ఈ సిధ్ధాంతం అంగీకారానికి నోచుకోని విషయాన్ని వివరిస్తూ ఒక సంఘటన చెప్పాడు: "నేను ఒక సారి నా లెక్చరర్ ను భూ కదలికల గురించి మాకు ఎందుకు చెప్పట్లేదో అడిగాను. అప్పుడాయన వెక్కిరింతగా, 'ఆ కదలికను కలిగించే ఫోర్స్ ఏదో నిరూపిస్తే, అప్పుడు నేను దాని గురించి ఆలోచిస్తాను' అని అన్నారు. అదొక మూఢ భావన అని అప్పటి శాస్త్రవేత్తల అభిప్రాయం".
కేరీ తన ప్లేట్ టెక్టోనిక్స్ సిధ్ధాంతాన్ని ప్రవేశ పెట్టడానికి కేవలం 5 ఏళ్ళ ముందు, 1953లో, భౌతిక శాస్త్రవేత్త షీడెగ్గర్ భూ కదలిక సిధ్ధాంతాన్ని కొట్టిపడేసాడు. ఆయన చూపిన కారణాలివి:
రెండు రకాల పెంకులు (క్రస్ట్) ఉన్నాయని ఇప్పుడు మనకు తెలుసు -కాంటినెంటల్ క్రస్ట్, ఓషియానిక్ క్రస్ట్. కాంటినెంటల్ క్రస్ట్ ఓషియానిక్ క్రస్ట్ కన్నా తేలికగా ఉంటుంది, దాని కన్నా విభిన్నమైన పదార్థాలతో కూడుకుని ఉంటుంది. ఈ రెండూ కూడా మేంటిల్ కన్నా పైన ఉంటాయి. ఓషియానిక్ క్రస్టు స్ప్రెడింగ్ సెంటర్ల దగ్గర తయారవుతుంది.ఇది, సబ్డక్షన్, రెండూ కలిసి ప్లేట్ల వ్యవస్థను చెల్లాచెదురుగా కదుపుతాయి. నిరంతరంగా జరిగే ఓరొజెనీ (టెక్టోనిక్ ప్లేట్ల కదలికల వల్ల భూమి లిథోస్ఫియర్లో కలిగే తీవ్రమైన మార్పులు) కి, కొన్ని ప్రదేశాలలో ఏర్పడే ఐసో స్టేటిక్ ఇంబేలెన్స్ కూ ఇది దారితీస్తుంది. ప్లేట్ టెక్టోనిక్స్ సిధ్ధాంతం ఈ విషయాలన్నిటిని, ఖండాల కదలికలతో సహా, భూఖండ చలన సిధ్ధాంతం కన్నా బాగా వివరిస్తుంది.
భూఖండ చలనానికి నిదర్శనాలు
టెక్టోనిక్ ప్లేట్ల మీద ఉన్న ఖండాల యొక్క కదలికలకి ఇప్పుడు మన దగ్గర చాలానే ఆధారాలు ఉన్నాయి. వివిధ ఖండాల యొక్క సముద్ర తీరాలలో ఒకే జంతువు, మొక్కల యొక్క శిలాజాలు (ఫాజిల్స్) దొరికాయి. దీని బట్టి మనం ఈ ఖండాలు ఒకానొక సమయంలో ఒకే పెద్ద ఖండంలోని భాగాలుగా ఉండేవని చెప్పవచ్చు. బ్రెజిల్ లోనూ, దక్షిణ ఆఫ్రికా లోనూ ఒకే మొసలి లాంటి సరీసృపం యొక్క శిలాజం దొరకడం భారత్, అంటార్కిటికా, ఆఫ్రికాలలో ఒకే సరీసృపం యొక్క శిలాజం దొరకడం దక్షిణ అమెరికా, ఆఫ్రికా లలో ఒకే వానపాము కుటుంబం యొక్క శిలాజాలు దొరకడం
దక్షిణ అమెరికా, ఆఫ్రికా ఖండాల యొక్క ఎదురెదురు వైపులు ఒకదానికొకటి కాంప్లిమెంటరీగా ఉంటాయి. కాని ఇది అనుకోకుండా ఏర్పడిన తాత్కాలిక అమరిక మాత్రమే. కొన్ని మిలియన్ల ఏళ్ళ తరవాత స్లాబ్‌పుల్, రిడ్జ్‌పుష్ వంటి టెక్టోనోఫిసికల్ ఫోర్సుల కారణంగా ఈ రెండు ఖండాలు ఇంకా దూరమైపోయి, వర్తులంగా తిరుగుతాయి. ఈ తాత్కాలిక విశేషమే వేజెనర్ తన కాంటినెంటల్ డ్రిఫ్ట్ సిద్ధాంతాన్ని ప్రవేశ పెట్టడానికి కారణం అయ్యింది. కాని ఈ సిద్ధాంతం విస్తృత జనామోదం పొందడం వేజెనర్ జీవిత కాలంలో జరగలేదు. దక్షిణ అమెరికా, ఆఫ్రికా, మడగాస్కర్, అంటార్కిటికా, అరేబియా, ఆస్ట్రేలియా ఖండాలలో విస్తరించి ఉన్న పెర్మో- కార్బోనిఫెరస్ గ్లేషియల్ సెడిమెంట్స్ భూఖండ చలన సిద్ధాంతానికి గల ముఖ్య నిదర్శనాల్లో ఒకటి. గ్లేసియర్ల యొక్క వ్యాప్తి, ఒక అతి పెద్ద ఖండం - గోండ్వానా- ఉండేది అని సూచిస్తుంది. భూఖండ చలన సిద్ధాంతానికి గోండ్వానాయే మూలబిందువు. ఈ సిధ్ధాంతం ప్రకారం ఈ మంచు గడ్డలు భూమధ్యరేఖ నుండి ధ్రువాల వైపుగా వెళ్ళాలి. ఇప్పుడు మన భూమి అదే విధంగా ఉంది. దీని వల్ల మనం ఈ సిద్ధాంతం సరైనదే అని చెప్పవచ్చు.
ఇతర లింకులు
వర్గం:భూగోళశాస్త్రం వర్గం:ఈ వారం వ్యాసాలు
గూడూరు మండలం (కర్నూలు)
గూడూరు మండలం, ఆంధ్రప్రదేశ్ రాష్ట్రములోని కర్నూలు జిల్లాకు చెందిన మండలం. ఇది కర్నూలు రెవిన్యూ డివిజనులో భాగంగా ఉంది. ఈ మండలంలో 11 గ్రామాలు ఉన్నాయి. గూడూరు ఈ మండలానికి కేంద్రం. ఉత్తరాన కర్నూలు, తూర్పున కల్లూరు, దక్షిణాన కోడుమూరు, పశ్చిమాన సి.బెళగల్ మండలాలు గూడూరు మండలానికి సరిహద్దులుగా ఉన్నాయి.
గణాంకాలు
2011 భారత జనాభా లెక్కలు ప్రకారం మండల పరిధి లోని మొత్తం జనాభా 	46,266 - అందులో పురుషులు 	23,474 - స్త్రీలు 	22,772. గత 2001 భారత జనాభా లెక్కలు ప్రకారం మండల జనాభా 41,228 నుండి 2011 నాటికి, జిల్లా జనాభా పెరుగుదల 14.85% కంటే తక్కువగా, 12.22% పెరిగి 46,266 కు చేరింది.
డేవిడ్ బ్రౌన్
రెవరెండ్ డేవిడ్ బ్రౌన్ (1763-1812) భారతదేశానికి వచ్చిన క్రైస్తవ మతప్రవక్త. ఇతడు ఆంధ్రభాషాభివృద్ధికి విశేషమైన కృషి చేసిన ఛార్లెస్ ఫిలిప్ బ్రౌన్ తండ్రి.